|  |
| --- |
| **คู่มือสำหรับประชาชน** |

|  |  |
| --- | --- |
| **งานที่ให้บริการ** | การขอใบอนุญาตจัดตั้งตลาด |
| **หน่วยงานที่รับผิดชอบ** | งานสาธารณสุข สำนักงานปลัด อบต.แม่ฟ้าหลวง |

|  |
| --- |
| **ขอบเขตการให้บริการ** |

|  |  |
| --- | --- |
| **สถานที่ ช่องทางการให้บริการ** | **ระยะเวลาการให้บริการ** |
| กองคลัง อบต.แม่ฟ้าหลวง | วันจันทร์ ถึง วันศุกร์ ในเวลาราชการ |

|  |
| --- |
| **หลักเกณฑ์ วิธีการ และเงื่อนไขในการยื่นคำขอ** |

**ตลาด แบ่งเป็น 3 ประเภท คือ**

**1.ตลาดที่มีโครงสร้างอาคารและดำเนินกิจการเป็นประจำหรืออย่างน้อยสัปดาห์ละ 1 ครั้ง**

**2.ตลาดที่ไม่มีโครงสร้างอาคารและดำเนินการเป็นประจำหรืออย่างน้อยสัปดาห์ละ 1 ครั้ง**

**3.ตลาดที่ไม่มีโครงสร้างอาคารและดำเนินการกิจการชั่วคราวหรือครั้งคราว หรือตามวันที่กำหนด**

**อาหาร หมายถึง สถานที่ซึ่งปกติจัดไว้ให้ผู้ค้าใช้เป็นชุมชนเพื่อจำหน่ายสินค้า ประเภทสัตว์ เนื้อสัตว์ ผัก ผลไม้ หรืออาหารอันมีสภาพเป็นของสดประกอบหรือปรุงแล้วหรือของเสียง่ายทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตาม และหมายรวมถึงบริเวณ ซึ่งจัดไว้สำหรับให้ผู้ค้าใช้เป็นที่ชุมชน เพื่อจำหน่ายสินค้าประเภทดังกล่าวเป็นประจำหรือเป็นครั้งคราว**

**หรือตามวันที่กำหนด**

**สินค้า หมายถึง เครื่องอุปโภค บริโภค หรือสิ่งของต่าง ๆ ที่วางจำหน่ายในตลาด**

**อาหารสด หมายถึง อาหารประเภทสัตว์ เช่น โค กระบือ สุกร เป็ด ไก่ สัตว์น้ำ หรืออื่น ๆ ที่ชำแหละและหรือมีชีวิต รวมทั้งประเภทผัก ผลไม้หรืออื่น ๆ ที่เป็นอาหารดิบ**

**อาหารแปรรูป หมายถึง อาหารสดที่แปรรูปทำให้แห้งหรือหมักดอง หรือในรูปอื่น ๆ รวมทั้งสารปรุงแต่งอาหาร เช่น พริกแห้ง กุ้งแห้ง อาหารกระป๋อง อาหารแช่อิ่ม กะปิ น้ำปลา ซอส เป็นต้น**

**อาหารสำเร็จรูป หมายถึง อาหารที่ฝากการทำ ประกอบ ปรุง จนสำเร็จพร้อมที่จะรับประทานได้ เช่น ต้ม นึ่ง ทอด ยำ ย่าง ฯลฯ รวมทั้งของหวานและเครื่องดื่มชนิดต่าง ๆ**

**การล้างตลาดตามหลักวิชาการสุขาภิบาล หมายถึง การทำความสะอาดตัวอาคารแผงขายของในตลาด พื้น ผนัง เพดาน (ถ้ามี) รางระบายน้ำ ห้องน้ำ ห้องส้วม และบริเวณต่าง ๆ รอบอาคารตลาดให้สะอาด ปราศจากสิ่งปฏิกูลมูลฝอย**

-2-

|  |
| --- |
| **ขั้นตอนและระยะเวลาการให้บริการ** |

|  |  |
| --- | --- |
| **ขั้นตอน** | **หน่วยงานผู้รับผิดชอบ** |
| 1.กรณีขออนุญาตรายใหม่  1. บัตรประจำตัวและสำเนาทะเบียนบ้านผู้ขออนุญาต  2. บัตรประจำตัวและสำเนาทะเบียนบ้านผู้จัดการหากไม่เป็นบุคคลเดียวกับผู้ถือใบอนุญาต  3. สำเนาทะเบียนบ้านของบ้านที่ใช้เป็นที่ตั้งสถานประกอบการ  4. สำเนาหนังสือรับรองการจดทะเบียนนิติบุคคล พร้อมแสดงบัตรประจำตัวของผู้แทนนิติบุคคลหากผู้ขอเป็นนิติบุคคล  5. สำเนาใบอนุญาตปลูกสร้างอาคารที่ใช้แสดงว่าอาคารที่ใช้เป็นสถานที่ประกอบการ สามารถใช้ประกอบการนั้นได้โดยถูกต้องตามกฎหมายว่าด้วยการควบคุมอาคาร  6. หนังสือมอบอำนาจ พร้อมสำเนาบัตรประจำตัวประชาชนผู้มอบอำนาจและผู้รับมอบ กรณีผู้ขอรับใบอนุญาตไม่สามารถมาดำเนินการด้วยตนเอง (เอกสารตามข้อ 1 – 5 ถ่ายเอกสารและรับรองสำเนามาด้วย)  | งานสาธารณสุข สำนักงานปลัด อบต.แม่ฟ้าหลวง |
| 2.กรณีต่อใบอนุญาต  1. บัตรประจำตัวผู้ได้รับใบอนุญาต  2. บัตรประจำตัวของผู้แทนนิติบุคคล ในกรณีที่ผู้ขออนุญาตเป็นนิติบุคคล  3. กรณีเปลี่ยนแปลงชื่อผู้แทนนิติบุคคลต้องแนบสำเนาบัตรประจำตัวของผู้แทนนิติบุคคล และเลขหนังสือรับรองการจดทะเบียนนิติบุคคลผู้ได้รับอนุญาต  4. หนังสือมอบอำนาจ พร้อมถ่ายสำเนาบัตรประจำตัวผู้มอบและผู้รับมอบ กรณีผู้ได้รับใบอนุญาตไม่สามารถมาดำเนินการด้วยตนเอง  5. ใบอนุญาตหรือใบแทนใบอนุญาตฉบับเดิม  | งานสาธารณสุข สำนักงานปลัด อบต.แม่ฟ้าหลวง |
| 3.กรณีแจ้งเลิกกิจการ  1. ใบอนุญาตฉบับเดิม  2. บัตรประจำตัวประชาชนและสำเนาทะเบียนบ้านของผู้รับใบอนุญาต (ถ่ายเอกสารและรับรองสำเนา)  | งานสาธารณสุข สำนักงานปลัด อบต.แม่ฟ้าหลวง |
| 4.กรณีใบอนุญาตชำรุดหรือสูญหาย  1. ใบอนุญาตประกอบกิจการเดิม และใบอนุญาตเปลี่ยนแปลงตามแบบ อภ.5 (ถ้ามี) ที่ชำรุดในสาระสำคัญ  2. หลักฐานการแจ้งความกรณีสูญหาย  | งานสาธารณสุข สำนักงานปลัด อบต.แม่ฟ้าหลวง |

-**3-**

|  |
| --- |
| **ระยะเวลา** |

โดยจะต้องยื่นคำขอรับใบอนุญาตจัดตั้งตลาด (ตล.1) ให้กับเจ้าพนักงานและรับใบอนุญาตพร้อมชำระค่าธรรมเนียม ภายใน 15 วัน นับจากได้การแจ้งมิฉะนั้นจะถือว่าสละสิทธิ์

|  |
| --- |
| รายการเอกสารหลักฐานประกอบการยื่นคำขอ |

**เอกสารการยื่นขออนุญาตจัดตั้งตลาด**

1. สำเนาทะเบียนบ้าน

2.สำเนาบัตรประชาชน

3.สำเนาสัญญาเช่าอาคาร สถานที่ (ถ้ามี)

4.แผนผังการก่อสร้างและรายการปลูกสร้าง

โดยจะต้องยื่นคำขอรับใบอนุญาตจัดตั้งตลาด (ตล.1) ให้กับเจ้าพนักงานและรับใบอนุญาตพร้อมชำระค่าธรรมเนียม ภายใน 15 วัน นับจากได้การแจ้งมิฉะนั้นจะถือว่าสละสิทธิ์

**เมื่อใบอนุญาตหมดอายุหรือชำรุดเสียหาย**

1.ต้องมายื่น ขอต่อใบอนุญาตการจัดตั้งตลาด ก่อนหมดอายุพร้อมชำระค่าธรรมเนียมหากตรวจสอบพบว่ามิได้ต่อใบอนุญาต

หนังสือรับรองการแจ้งก่อนหมดอายุ จะต้องชำระค่าปรับเพิ่มร้อยละ 20 ของค่าธรรมเนียมที่ค้างชำระ เว้นแต่ผู้แจ้งจะบอกเลิก

การดำเนินกิจการนั้นก่อนถึงกำหนดการเสียค่าธรรมเนียมครั้งต่อไป ซึ่งจะต้องแจ้งขอยกเลิกกิจการต่อเจ้าพนักงานท้องถิ่นตามแบบ สอ.7/ สส.7

2.หากเอกสารใบอนุญาตมีการสูญหายหรือชำรุดในส่วนที่สำคัญ ให้นำหลักฐานคือ
1)หนังสือแจ้งความ กรณีสูญหายหรือถูกทำลาย
2)ใบอนุญาตเดิม กรณีชำรุด

|  |
| --- |
| **ค่าธรรมเนียม** |

ใบอนุญาตการจัดตั้งตลาด

- ตลาดประเภทที่ 1 ได้แก่ ตลาดที่มีการประกอบกิจการเกิน 3 วันต่อสัปดาห์

ค่าธรรมเนียมฉบับละ 3,000.- บาท/ปี

- ตลาดประเภทที่ 2 ได้แก่ ตลาดที่มีการประกอบกิจการไม่เกิน 3 วันต่อสัปดาห์

 - ขนาดพื้นที่ประกอบการตั้งแต่ 2 ไร่ขึ้นไป ค่าธรรมเนียมฉบับละ 2,000.- บาท/ปี

 - ขนาดพื้นที่ประกอบการตั้งแต่ 2 ไร่ลงมา ค่าธรรมเนียมฉบับละ 1,000.- บาท/ปี

|  |
| --- |
| **การรับเรื่องร้องเรียน** |

ถ้าการบริการไม่เป็นไปตามข้อตกลงที่ระบุไว้ข้างต้น สามารถติดต่อเพื่อร้องเรียนได้ที่ งานสารณสุข สำนักปลัดอบต.แม่ฟ้าหลวง หมายเลขโทรศัพท์ 053-767467 ตู้ ปณ 9 ไปรษณีย์แม่คำ ตู้รับเรื่องร้องเรียน ร้องทุกข์ประจำหมู่บ้าน

|  |
| --- |
| ตัวอย่างแบบฟอร์ม |

รูปแบบเป็นไปตามที่องค์การบริหารส่วนตำบลแม่ฟ้าหลวงกำหนด